Pel referèndum de l'Estatut: cap vot pel PP A hores d’ara és una incògnita quina serà la posició d’Esquerra quan es posi a referèndum de tota la ciutadania catalana l’Estatut de Madrid -al final del bloc d’avui plantejarem una proposta-. No n‘és gens, d’incògnita, quina serà la posició del Partit Popular i d’apèndixs com els ciutadans Boadella o Espada. El seu No serà rotund i clar, i es voldrà plantejar com una demostració de l’espanyolisme a Catalunya. Anem en compte, la campanya que el PP planteja pel referèndum a Catalunya no serà de baixa intensitat com s’està dient. Al contrari, la seva voluntat serà la d’aglutinar i expandir l’espai espanyolista que ara comencen a compartir amb alguns ciutadans. Aquest vot espanyolista no serà menor amb una previsible alta abstenció. I serà brandat com a quintacolumna catalana, el cavall de Troia popular, per evitar noves reivindicacions en el futur. Això els aboca a una campanya d’alta intensitat, amb desembarcament de mitjans i dels líders del partit. I el seu millor escenari és que a través de les opcions per votar, Sí o No-blanc, s’expressi l’adhesió nítida, sense matisos, a Catalunya amb el Sí o a Espanya amb el No-blanc. A l’establishment polític (PSC, CiU i IC) també li interessa una campanya polaritzada, el PP contra la resta. No els interessa gens que estigui centrada en el debat sobre les mancances de l’Estatut que ens deixa tenir Madrid. Això evidenciaria les seves febleses, renúncies, contradiccions i manca de projecte de país. Volen una campanya infantil, votar Sí és votar a favor de Catalunya i contra el PP. Aquesta campanya, al PP ja li va bé perquè es converteixen en el centre del debat polític. Poden quedar com a defensors de l’Espanya unida i fan una aposta per aglutinar tot el vot espanyolista de Catalunya. Després, aquest vot s’utilitzarà com a fre per a l’avanç del país quedant l’Estatut de Madrid com a l’únic possible. Esquerra afronta el referèndum amb la voluntat de legitimar la seva posició estratègica de futur: exigir que tot allò que necessitem i que han retallat de l’Estatut de Catalunya es torni a posar sobre la taula a curt termini: L’Agència Tributària Catalana que recapti tots els impostos, la cessió de l’impost de societats, la fi progressiva del dèficit fiscal i l’equiparació amb el concert econòmic basc, la publicació de les balances fiscals, la gestió de l’aeroport de Barcelona, el requisit del català per als jutges, les seleccions esportives, el reconeixement nacional, la gestió dels permisos de residència per a immigrants, més recursos per a l’estat català del benestar, la fi dels peatges, el marc català de relacions laborals... Perquè sigui possible exigir el que ens han retallat, l’opció de vot que defensem pel referèndum ha de treure un gran resultat. Cal que hi hagi un missatge clar de Catalunya de no acceptació de l’Estatut de Madrid. A partir d’aquí hi ha múltiples vies per recuperar el que s’ha retallat, però hem d’evidenciar l’ambició col·lectiva del nostre poble i la seva determinació a seguir lluitant per allò que necessitem. D’una altra manera i, per molt que ens vulguin enredar, Espanya donarà per tancat el plet català per desenes d’anys. Per tot això, ni el PP ni aquells que han retallat l’Estatut de Catalunya han de guanyar aquesta partida amb una campanya còmoda pel referèndum. La posició d’Esquerra ha de complir els objectius de legitimació -per això no podem dir Sí- i de no divisió del país evitant la creació d’una quintacolumna -no deixant opcions de vot a l’espanyolisme-. No ens ha de fer por, al contrari, hem de pensar com l’opció d’Esquerra més patriòtica la que es deriva de les dues premisses anteriors: ‘Vota blanc o vota no a l’Estatut de Madrid. Vota a favor de Catalunya’. Amb aquesta opció el PP es queda sense cap vot, li escapcem tota la seva estratègia de confrontació a Espanya i d’aglutinació del vot espanyolista a Catalunya, la COPE es queda sense campanya, a l’establishment polític l’obliguem a debatre sobre les retallades i el projecte de país i tot el sobiranisme pot expressar-se tranquil·lament rebutjant el pacte de la Moncloa Mas-ZP, sabent que el vot contrari a l’Estatut de Madrid serà canalitzat constructivament per Esquerra a favor de Catalunya. Font: Bloc d'Esquerra www.esquerra.org 
No ho veig clar. 
No ens ha de fer por, al contrari, hem de pensar com l'opció d'Esquerra més patriòtica la que es deriva de les dues premisses anteriors: "Vota blanc o vota no a l'Estatut de Madrid. Vota a favor de Catalunya". Fent servir el PP d'esquer l'establishment sociovergent preten entabanar tothom per tal que s'empassi el seu estatut mutilat. Pretenen que la hostilitat de l'ultradreta espanyola envers la seva merda d'estatut faci aquest bo. Aquesta estratègia, aquest repartiment de papers, limita les opcions al referèndum entre l'espanyolisme cru del PP i l'estatut mutilat del PSCiU. Aixó beneficia ambdos. D'una banda perque tenen com mateix objectiu silenciar la Catalunya sobiranista, defugir un referèndum on els catalans expressem una altre vegada i amb més força encara que Som una nació i tenim el Dret a Decidir amb independència. De l'altre perque el PP reforça així la seva imatge de ferotge defensor de la unidadespaña alhora que el PSOE reforça la seva com defensor d'alló de la España plural. També CiU creu poder treure'n profit atorgant-se el mèrit d'aquest gran salt endavant com Mas va anomenar-lo. El mateix Mas que va dir la setmana passada a Madrid que CiU esta construyendo la España del futuro. No en el meu nom, ni en el de moltíssims ciutadans catalans, és clar. El que passa és que tant el nacionalisme espanyol com els regionalistes al seu servei tenen el mateix objectiu, silenciar la Catalunya sobiranista. Silenciant a ERC que és la seva expressió política. Reduint el referèndum a les opcions del espanyolisme ultradretà [PP] i el regionalisme submís [PSCiU], perque tenen molta por a que al referèndum s'expressi i es faci visible la Catalunya desacomplexada amb la mateixa o més força que a la manifestació del 18 de febrer. Com trencar l'estrategia del nacionalisme espanyol i dels regionalistes al seu servei? Doncs fent del vot del NO, també del vot en blanc, el vot de la Catalunya lliure. Fent-lo el vot sobiranista, el vot pels drets democratics de la nació catalana i dels seus ciutadans que tant el PP com el PSCiU miren de fer callar. 
Estic d'acord. Nomès dir que seria molt difícil fer del vot del NO el vot sobiranista. Aquest espai està ocupat pels espanyolistes, i s'interpretaria que com a mínim una part d'aquest vot seria seu (i molt probablement seria veritat). Mai no sabríem quants NO serien espanyolistes i quants sobiranistes, i la maquinària de propaganda aniria en favor dels espanyolistes. Cal una opció clara, diferenciada de totes les altres, pel vot sobiranista. Vot en blanc, vot nul, el que sigui, però una opció pròpia i que no es confongui. Així veuríem millor les forces de cadascú. 
T'entenc pero vist així tampoc s'hauría convocat la massiva manifestació del 18-f perque es sabia que, tal com va passar, patiría el boicot de gairebé tots els mitjans. Boicot total pel que fa als mitjans de major difusió. Tanmateix més de 100 mil persones van mobilitzar-se per dir que Som una nació i que tenim el Dret a Decidir amb independència. Cal ser prudents pero havent vist aquesta manifestació no s'ha de tenir por de l'estratègia conjunta del PP i del PSCiU contra la Catalunya lliure a la que volen callar a aquest referèndum. Crec que cal fer campanya pel NO i que sigui l'ultradreta espanyola qui es neguitegi, no nosaltres, encara que el vot en blanc també hem sembla totalment legítim. 
T'entenc pero vist així tampoc s'hauría convocat la massiva manifestació del 18-f perque es sabia que, tal com va passar, patiría el boicot de gairebé tots els mitjans. Però és diferent. El boicot dels mitjans podria haver fet que la manifestació fracassès, però la gent hi va anar, i va ser un èxit indubtable. No es podia amagar que hi havia un munt de gent (tot i que intentaren minimitzar la xifra). I encara així, van intentar manipular el seu significat (PSC, CiU i ICV dient que era exclussivament contra el PP, per exemple) En canvi, la gent pot fer que el vot NO sigui molt gran, però ningú sap perquè votaven que no. Si els mitjans diuen que era un NO espanyolista, i ho farien, com els contradius? Els editorials de tots els grans diaris dirien: "victòria del PP". Els telenotícies de totes les cadenes treurien al Rajoy i l'Acebes dient que ells han guanyat el referèndum per l'Estatut. Això no ho podem evitar, és segur que ho farien. No crec que sigui desitjable, oi que estàs d'acord? Jo el que dic és que s'ha d'emetre un missatge clar, que no puguin manipular els mitjans espanyolistes. Aquest missatge pot ser un vot blanc o nul que prèviament s'ha "codificat" com a vot sobiranista, però no un vot NO que pot ser interpretat com a vot espanyolista. Aquest és el paper que pot fer ERC millor que ningú, perquè té els mitjans i el resó social i mediàtic per a fer-ho: dir ben clar i ben alt, abans del referèndum, que el vot blanc o nul és un vot sobiranista. No nomès aconseguir que el vot sigui nombrós, sino també que sigui interpretat sense manipulacions. 
La manifestació va tenir un ressó mediatic mínim en proporció a la gent que hi va assistir, també s'en van fer tota mena d'interpretacions que per molt diferents que semblessin coincidien totes en defugir el fet de que més de 100 mil ciutadans catalans en tota la seva pluralitat van dir amb una sola veu que Som una nació i que tenim el Dret a Decidir amb independència. Dues coses molt senzilles que tanmateix van ser silenciades i transformades en altres coses per l'entorn mediatic del nacionalisme espanyol i dels regionalistes. Pero ningú dubta, com tú tampoc, del que ha significat aquesta manifestació. Per què tenir por ara del PP? Ens estem rendint abans de començar a aquest i al PSCiU. Al meu parer cal fer que tant el vot del NO com el vot en blanc siguin sobiranistes, cedir de bon començament el vot del NO al PP és una mica lamentable quan està clar que hi ha moltíssima gent disposada a fer aquest vot en sentit sobiranista. 
Dues coses molt senzilles que tanmateix van ser silenciades i transformades en altres coses per l'entorn mediatic del nacionalisme espanyol i dels regionalistes. Es va intentar transformar, però nomès ho varen aconseguir parcialment perquè era una cosa tangible i d'un missatge prou clar. En canvi, un vot NO no té aquest missatge tan clar. És un rebuig a l'estatut de Madrid, però pot ser per dues causes molt diferents (espanyolisme o sobiranisme) i per tant és 100% interpretable. Hi ha molta diferència entre un estatut rebutjat per a defensar l'Espanya "una grande y libre" o un estatut rebutjat per a defensar la Catalunya sobirana. El NO és el mateix, però el seu significat és molt diferent. Tu vols que es consideri que els catalans han rebutjat l'estatut de Madrid perquè prefereixen una "España unida"? Per què tenir por ara del PP? Ens estem rendint abans de començar a aquest i al PSCiU. Por? El considerar que l'"enemic" (polític) té força no és por, és realisme. La valentia sense realisme és follia i ha estat la causa de moltes derrotes. Jo no em rendeixo. Jo dic que per a guanyar s'ha de ser inteligent i no oblidar-se de que hi ha un enemic que té unes armes i una força. Per tant, s'ha de seguir la tàctica que desactivi les armes de l'enemic. Al meu parer cal fer que tant el vot del NO com el vot en blanc siguin sobiranistes, cedir de bon començament el vot del NO al PP és una mica lamentable quan està clar que hi ha moltíssima gent disposada a fer aquest vot en sentit sobiranista. Dons jo crec que la batalla pel NO ja és perduda, i que val més intentar aconseguir que el vot sobiranista es concentri en el vot blanc/nul. Això segon es pot aconseguir, perquè ningú pot dir que un 30% de vots blancs són normals en un referèndum. En canvi, un vot negatiu abundós sí que pot atribuïr-se a l'espanyolisme, i serviria precissament per a dir que els catalans són molt més espanyolistes del que la gent es creu. I això no nomès tindria conseqüències pel referèndum. En realitat no es podria saber quina part del NO seria espanyolista i quina sobiranista, i si els partits arriben a creure (o sospitar) que l'espanyolisme a Catalunya té més força que el que sembla ara, pots comptar que tindrem un gir espayolista al PSC, a ICV i probablement també a CiU. Estaríem aconseguint precissament la intenció dels Ciudadanos, fent la seva feina. Tu creus que això seria bo? En canvi, una mostra clara i indubtable de força sobiranista, un gran vot blanc/nul, podria tenir l'efecte contrari: fer pensar a aquests partits que la gent vol que siguin més ferms en la defensa de Catalunya, i per tant que mirin menys a Madrid i més al país. I igualment, a Madrid se'ns mirarien d'una altra manera i potser s'ho pensarien una mica més abans de seguir negant les aspiracions catalanes. Jo entenc que a molts catalans sobiranistes el cos els demani votar NO. A mi tampoc m'agrada l'estatut de Madrid. Però l'estatut no és el més important; el que és important és que no es pugui consolidar com un estatut per 25 anys o definitiu. I encara seria més important el aconseguir un gran vot sobiranista al referèndum. Això sí que podria marcar la política catalana (i espanyola) fortament, i en un sentit favorable. Crec que el vot sobiranista és més útil i més inteligent que el NO. És un vot que seria únicament i exclusiva sobiranista, clarament oposat a l'espanyolisme, i per tant una victòria seva seria una clara victòria dels partidaris de la Catalunya sobirana. Que és el que tots volem, per sobre d'un estatut o un altre, no? 
La manifestació del 18-f va ser una prova de la força social del sobiranisme, tot i que alguns van demanar que no es convoqués perque estaven convençuts de que no hi assistiría gairebé ningú. Tenien por, a sobre, de la capacitat de manipulació mediatica del PP i del PSCiU sobre què duia la gent a mobilitzar-se. Sort dels que van tirar pel dret i van convocar la manifestació pero, aixó sí, treballant fins l'esgotament per assegurar la massiva mobilització que a més ha desactivat en gran mesura la propaganda espanyolista. Per aixó renunciar al vot del NO d'entrada és trist. Perque és moltíssima la gent disposada a fer aquest vot. Que el nacionalisme espanyol sigui fort suposa defugir la lluita pel vot del NO que podem guanyar? Al meu parer crec que cal bregar amb l'ultradreta espanyola pel vot del NO i que sigui aquesta la que hagi de neguitejar-se sobre el fet de que la Catalunya lliure voti NO a l'estatut del PSCiU. Hem fa l'efecte que és una manca de confiança en les capacitats dels catalans primer per mobilitzar-se i segon per destriar la propaganda de la veritat. 
Repeteixo: la mani del 18-F no era tan interpretable, ni de bon troç, com un vot NO. La mani del 18-F la van convocar amb un lema ben clar: "Som una nació", que de cap de les maneres es podia interpretar com un recolzament de l'espanyolisme. Ni tan sols ho varen intentar. L'únic que varen fer va ser matitzar el significat, ressaltant l'aspecte contra el PP (que era un dels factors de l'assitència de la mani, encara que no el principal). Els mitjans de comunicació tenien un marge molt limitat per a canviar el seu significat. El vot NO en el referèndum és 100% interpretable. Pot ser sobiranista o espanyolista, ningú sap perquè ha votat cada votant. Per tant, els mitjans de comunicació tenen un marge molt gran per a canviar el seu significat. Els mitjans espanyolistes són molt poderosos, i és ben segur que ho aprofitaran això. Si tu votes NO, és molt possible que el teu vot sigui interpretat com un vot espanyolista, igual que el d'un PPero o Ciudadano. De fet, és que ni nosaltres mateixos sabrem quants d'aquests NO són espanyolistes o sobiranistes. Com vols guanyar aquesta lluita, si ni tu mateix sabràs perquè ha votat la gent? No és qüestió de propaganda, és que no hi hauria cap manera de saber-ho. Perquè això és un altre factor: a mi m'agradaria veure quina força realment tenen el sobiranisme i l'espanyolisme a Catalunya. El referèndum podria ser una bona oportunitat. I a més, perquè vols guanyar la batalla del NO? Si tots els sobiranistes votessin en blanc, ja ens serviria. O és que vols apoderar-te del vot dels espanyolistes? 
Tal com deia la Plataforma pel Dret a Dedicir la manifestació era per fer-nos sentir dient que Som una nació i que tenim Dret a Decidir als que volen tenir-nos callats, no per posicionar-se a favor o en contra l'estatut, pero ara amb el referèndum ha arribat el moment de fer-ho. Com? Dius que el vot en blanc és el millor perque ens assegura que no serem confosos amb la minoría ultradretana i espanyolista a Catalunya, no tant per aquesta minoría en si mateixa com per l'aparell mediatic del nacionalisme espanyola que manipularà els resultats. Hem sembla raonable pero crec que votar NO pot mobilitzar més gent i que són en realitat els espanyolistes els que han de patir per l'allau de vots sobiranistes que són conscients que pot haver-hi. Perque pot dir-se també que és a nosaltres a qui la possible confusió pot beneficiar. 
Dius que el vot en blanc és el millor perque ens assegura que no serem confosos amb la minoría ultradretana i espanyolista a Catalunya, no tant per aquesta minoría en si mateixa com per l'aparell mediatic del nacionalisme espanyola que manipularà els resultats Correcte... si hi ha algú que "marca" clarament aquest vot en blanc (o vot nul, el que es cregui millor) com a vot sobiranista. Per això cal algú que pugui fer una forta campanya per a mobilitzar el vot sobiranista en favor del vot en blanc/nul. Podria fer-ho CiU, però obviament no voldran. Podria fer-ho l'EI, o la Plataforma pel Dret a Decidir, però no tenen prou força mediàtica ni prous mitjans. L'ideal fora que ho fes ERC, que té mitjans i resó als mitjans de comunicació com per a deixar ben clar que el vot blanc/nul és vot sobiranista, i com per a impulsar a la gent a seguir aquesta consigna. Aquest vot sobiranista seria inconfusible amb el vot espanyolista, i donaria una imatge de la força del sobiranisme català, clarament separat de l'autonomisme/regionalisme (els SI) i de l'espanyolisme (els NO). Hem sembla raonable pero crec que votar NO pot mobilitzar més gent i que són en realitat els espanyolistes els que han de patir per l'allau de vots sobiranistes que són conscients que pot haver-hi. No ho sé si pot mobilitzar més gent. Jo, personalment, tinc clar que no votaré NO, perquè no vull que el meu vot sigui considerat espanyolista; em sembla més important el aconseguir un bon resultat sobiranista, que no si s'aprova l'estatut o no. No crec que sigui l'únic. Molts o pocs? No ho sé, però existim. També hi haurà votants als quals el estatutet no els sembli malament com a mal menor, però vulguin deixar clar que volen més (sobiranistes de CiU, per exemple). Hi haurà altres als quals l'estatut els importi un rave (independentistes "puristes", per dir-ho així) però vulguin aprofitar l'oportunitat de dir que volen una Catalunya sobirana. Poden haver-hi molta gent que cregui més important el sobiranisme que el SI/NO de l'estatut. Entenc també que hi ha gent que desitja dir que NO a l'estatut de Madrid. Però aquesta gent pot entendre que, per exemple votant en blanc també estan rebutjant l'estatut, de forma tan efectiva com amb un NO. Crec que aquest missatge és prou senzill i clar com per que arribi a tots els sobiranistes. En canvi, si es vota NO no és possible de cap de les maneres destriar el significat del vot. Perque pot dir-se també que és a nosaltres a qui la possible confusió pot beneficiar. No. Aquí t'equivoques. Primer, la confusió nomès beneficiaria als sobiranistes si foren menys que els espanyolistes. Llavors seria millor la confusió que la claredat, perquè la claredat mostraria que els sobiranistes són pocs i els espanyolistes molts. Creus que és això? Jo espero que no ho sigui... i si ho és prefereixo que s'aprovi aquest estatutet, perquè serà el màxim que aconseguirem, si l'espanyolisme és més fort que el sobiranisme a Catalunya. Segon, l'espanyolisme té molts més mitjans que el sobiranisme per a aprofitar-se d'aquesta confusió. Tu imagina que ERC i l'EI també aposten pel NO, igual que el PP i els Ciudadanos. Suposem que surt majoria de NO. Tu quin creus que seria el titular i les anàlisis de El País, ABC, La Razón, COPE, SER, TVE, etc...? Ja t'ho dic jo: "Los catalanes dicen NO al Estatut de los nacionalistas". Els mitjans catalans serien més o menys equitatius, però no esperis grans defenses del sobiranisme per part de La Vanguardia, El Periódico o TV3. Contra això, què quedaria? L'AVUI, El Punt, vilaweb? De debó creus que el sobiranisme té alguna oportunitat de guanyar la batalla dels mitjans de comunicació? Cal conèixer les fortaleses i les debilitats de l'enemic, però sobretot les pròpies. En mitjans de comunicació de masses, l'espanyolisme és molt més fort que el sobiranisme català. Cal portar la batalla a un camp on aquests mitjans tinguin menys importància. I aquest camp podria ser un referèndum on el significat de cada vot sigui el més clar i inequívoc possible. Un referèndum on hi haguera centenars de milers de vots blancs/nul que clarament volen dir "volem una Catalunya sobirana". Aquesta seria una victòria sobiranista que els mitjans espanyolistes no podrien amagar ni manipular.